**แผนการเรียนรู้ที่ 9**

เรื่อง ทิศทั้ง 4 จำนวน 4 ชั่วโมง

สาระวิชาสังคมศึกษา ศาสนา และวัฒนธรรม ชั้นประถมศึกษาปี ที่ 4

**ตัวชี้วัด**

|  |
| --- |
| **มาตรฐาน ส 5.1** เข้าใจลักษณะของโลกทางกายภาพ และความสัมพันธ์ของสรรพสิ่งซึ่งมีผลต่อกันและกัน ในระบบของธรรมชาติ ใช้แผนที่และเครื่องมือทางภูมิศาสตร์ในการค้นหา วิเคราะห์ สรุป และใช้ข้อมูลภูมิสารสนเทศอย่างมีประสิทธิภาพ  **ตัวชี้วัด ป.1/3**ระบุทิศหลักและที่ตั้งของสิ่งต่างๆ |

**จุดประสงค์การเรียนรู้**

เมื่อนักเรียนเรียนจบบทเรียนนี้แล้ว นักเรียนสามารถ

1.บอกข้อคิดที่ได้จากนิทานได้อย่างถูกต้อง

2.บอกทิศที่ได้ฟังจากนิทานได้อย่างถูกต้อง

3.บอกได้ว่าประโยชน์ของดวงอาทิตย์คือใช้หาทิศ

4.บอกได้ชื่อทิศสำคัญทั้ง 4 ได้อย่างถูกต้อง

5.บอกได้ว่าดวงอาทิตย์ขึ้นทางทิศใดและตกทางทิศใดได้อย่างถูกต้อง

6.บอกวิธีการหาทิศได้อย่างถูกต้อง

7.บอกทิศได้อย่างถูกต้อง

8.บอกได้ว่าทิศตะวันออก เป็นทิศตั้งต้นที่จะใช้หาทิศอื่น ๆ

9.บอกได้ว่าสิ่งต่าง ๆ ให้ห้องเรียนอยู่ทิศอะไร

10.ทำแบบฝึกหัดได้อย่างถูกต้อง

**สาระการเรียนรู้ ทิศสำคัญที่ควรรู้จัก มี 4 ทิศ**  
1.ทิศเหนือ  
2.ทิศใต้  
3.ทิศตะวันออก  
4.ทิศตะวันตก

วิธีการหาทิศ : เราจะหาทิศได้โดยง่าย โดยสังเกตจากดวงอาทิตย์ในเวลาเช้าตรู่ เราหันหน้าไปทางทิศที่เห็นดวงอาทิตย์ขึ้นจากขอบฟ้าด้านหน้าของเรา คือ ทิศตะวันออกด้านหลังของเรา คือ ทิศตะวันตกด้านซ้ายมือของเรา คือ ทิศเหนือด้านขวามือของเรา คือ ทิศใต้  
ข้อควรจำ : เราเห็นดวงอาทิตย์ตอนเช้า ทางทิศตะวันออก และตอนเย็น ทางทิศตะวันตกเสมอ

**กิจกรรมการเรียนรู้**

|  |
| --- |
| **ขั้นนำ**  1.ครูเล่านิทานเรื่อง “การผจญภัยของเด็กชายตะวัน”       “เด็กชายตะวันเป็นเด็กที่ชื่นชอบและสนใจในดวงอาทิตย์เป็น อย่างมาก เขาจะคอยสังเกตดวงอาทิตย์ตลอดเวลา จนกระทั่งวันหนึ่งครอบครัวของเด็กชายตะวันพากันไปเที่ยวป่า ระหว่างทางที่นั่งรถไปกับคุณพ่อ คุณแม่ ตะวันก็มองพระอาทิตย์เคลื่อนที่ไปพร้อมกับเขา ตะวันจึงบอกกับคุณพ่อ คุณแม่ว่า “คุณพ่อคุณแม่ครับ นั่นดวงอาทิตย์ตามเรามาหรือครับ จะไปตกที่ที่พักเราหรือเปล่าครับ” คุณพ่อจึงตอบตะวันกลับไปว่า “ดวงอาทิตย์เขาเดินทางมาทำงานที่เดิมทุกวัน ขึ้นทางเดิม และกลับลงไปทางเดิม ไม่ได้ตามเราไปไหน” คุณแม่จึงเสริมต่อว่า “การที่ดวงอาทิตย์ขึ้นทางเดิม ตกทางเดิม ทำให้ความพิเศษของมันคือบอกทิศทางได้” ตะวันตกตะลึง “คุณแม่ครับ ดวงอาทิตย์มีปากหรือครับ” คุณแม่จึงอธิบายต่อว่า “ดวงอาทิตย์ไม่มีปากหรอกนะตะวัน แต่ตะวันจะต้องสังเกตดวงอาทิตย์ จากทางที่เขาขึ้นมาทำงานนั่นเรียกทิศตะวันออก คำว่าตะวันนั้นเหมือนชื่อลูกเลย แปลว่าดวงอาทิตย์ออก ด้านตรงข้ามกับตะวันออกก็คือตะวันตก เป็นด้านที่พระอาทิตย์จะตก ดิน และไปพักผ่อน” ตะวันถามคุณแม่ต่อว่า “แล้วทิศ มีแต่ตะวันออกกับตะวันตกเองหรือครับ” คุณแม่ตอบตะวันว่า “มีสิจ้ะ คือทิศเหนือ และทิศใต้ไงล่ะ” ตะวันดีใจที่วันนี้ตนได้รู้ว่าดวงอาทิตย์สามารถบอกทิศได้ เมื่อถึงที่พักคุณพ่อก็บอกตะวันว่า “พ่อจองที่พักเราตรงฝั่งทิศตะวันออกจะได้เห็นดวงอาทิตย์ขึ้นชัด ๆ พรุ่งนี้เช้าเราจะได้มาดูพระอาทิตย์ขึ้นกันนะ” ตะวันดีใจที่ตนจะได้เห็นพระอาทิตย์ขึ้นจนนอนไม่หลับ       กลางดึกคืนนั้นเขาจึงแอบคุณพ่อคุณแม่ออกไปหน้าที่พัก ทันใดนั้นเขาเห็นเด็กคนหนึ่งกำลังวิ่งไล่ตามกวางไป ด้วยความที่กลัวเด็กน้อยคนนั้นจะเป็นอันตรายจึงวิ่งไปห้าม แต่รู้ตัวอีกที ทั้งสองก็หลงทางที่กลางป่าเสียแล้ว เด็กน้อยคนนั้นได้แต่ร้องไห้ แต่ตะวันพยายามรวบรวมสติ รอให้ถึงตอนเช้าจากนั้นเด็กน้อยทั้งสองก็ผล็อยหลับไป ตะวันสะดุ้งตื่นขึ้น ขณะนั้นพระอาทิตย์กำลังขึ้นพอดี ตะวันจำที่พ่อบอกได้ว่า ที่พักของตนอยู่ทางทิศตะวันออก ซึ่งอยู่ทางที่พระอาทิตย์ขึ้น ตะวันจึงพาเด็กน้อย เดินมุ่งหน้าไปทางดวงอาทิตย์ และเขาทั้งสองก็ได้พบกับที่พัก คุณพ่อคุณแม่ของทั้งสองก็รีบวิ่งเข้ามากอด และตักเตือนว่าจะไปไหนต้องบอกก่อนเสมอ”  2.ครูให้นักเรียนบอกข้อคิดที่ได้จากนิทานเรื่อง “การผจญภัยของเด็กชายตะวัน” (ไม่ไปไหนโดยไม่บอกคุณพ่อคุณแม่,ต้องมีสติอยู่เสมอ,ต้องรู้จักสังเกตและช่างจดจำ)  **ขั้นสอน**  3.ครูให้นักเรียนบอกประโยชน์ของดวงอาทิตย์ที่ได้ฟังจากในเรื่อง (บอกทิศ) จากนั้นครูเปิดสื่อคอมพิวเตอร์หัวข้อ “ทิศ”  4.ครูให้นักเรียนร่วมกันบอกว่าจะสังเกตทิศได้อย่างไร (ด้านที่ดวงอาทิตย์ขึ้นคือทิศตะวันออก ด้านที่ดวงอาทิตย์ตกดินคือทิศตะวันตก) 5.ครูเปิดภาพดวงอาทิตย์ขนาดใหญ่ให้นักเรียนดู  6.ครูอธิบายให้นักเรียนฟังว่าแต่ละบ้านก็มองเห็นด้านที่ดวงอาทิตย์ขึ้นแตกต่างกันไป เวลาที่มองเห็นดวงอาทิตย์ขึ้นก็จะต่างกัน จากนั้นครูสุ่มถามเวลาที่นักเรียนเห็นดวงอาทิตย์ขึ้นที่บ้านของนักเรียน เมื่อนักเรียนตอบแล้ว ครูอธิบายต่อว่า แต่จะมีช่วงเวลาหนึ่งที่ไม่ว่าเราอยู่ตำแหน่งใด เราก็จะเห็นดวงอาทิตย์เหมือนกันนั้นคือตอนเที่ยง พระอาทิตย์จะอยู่ตรงกับศีรษะของเรา จากนั้นครูสรุปว่าด้านทิศตะวันออกคือช่วงเช้าตรู่ แล้วครูอธิบายต่อว่า เมื่อดวงอาทิตย์เลยไปด้านหลังเรา(เวลาหลังเที่ยง) พระอาทิตย์จะอยู่ทางด้านทิศตะวันตก 7. ครูเปิดภาพวิธีการดูทิศ (สื่อการเรียนรู้ข้อที่ 2.3) จากนั้นครูปิดข้อความเกี่ยวกับทิศต่าง ๆ แล้วสุ่มนักเรียนออกมาชี้ทิศตะวันออกและทิศตะวันตก (สื่อการเรียนรู้ข้อที่ 2.4) เมื่อนักเรียนชี้ถูกตำแหน่ง ครูจึงคลิกเปิดคำว่า “ทิศตะวันออกและทิศตะวันตก” ขึ้นมา  8.ครูให้นักเรียนกางแขนตามในภาพและถามนักเรียนว่าด้านซ้ายมือคือทิศอะไร (เหนือ) ด้านขวามือคือทิศอะไร (ใต้) เมื่อนักเรียนตอบถูก ครูจึงคลิกเปิดคำว่า “ทิศเหนือและทิศใต้” ขึ้นมา (สื่อการเรียนรู้ข้อที่ 2.5)  9.ครูให้นักเรียนร่วมกันตอบว่า พระอาทิตย์ขึ้นทางทิศไหนของโรงเรียน  10.ครูและนักเรียนร่วมกันสรุปว่า เราจะสังเกตทิศได้จากดวงอาทิตย์ในตอนเช้า โดยถ้าเราหันหน้าเข้าหาดวงอาทิตย์ ด้านหน้าของเรา คือ ทิศตะวันออก ด้านหลังของเรา คือ ทิศตะวันตก ด้านซ้ายมือของเรา คือ ทิศเหนือ ด้านขวามือของเรา คือ ทิศใต้ 11.ครูให้นักเรียนยืนแล้วกางแขนออกตามภาพวิธีการดูทิศ (สื่อการเรียนรู้ข้อที่ 2.3) จากนั้นให้ครูสุ่มนักเรียนออกมาเป็นพระอาทิตย์และให้ยืนหน้าห้องแล้วถามนักเรียนทั้งหมดว่าหน้าห้องเรียนคือทิศอะไร (ตะวันออก) หลังห้องเรียนคือทิศอะไร (ตะวันตก) โต๊ะอาจารย์คือทิศอะไร (ทิศใต้) ที่แขวนถุงผ้าพละคือทิศอะไร (ทิศเหนือ) จากนั้นครูสุ่มนักเรียนคนใหม่มาเป็นพระอาทิตย์และย้ายที่มาทางโต๊ะอาจารย์แล้วถามว่าตอนนี้โต๊ะอาจารย์อยู่ทิศอะไร (ตะวันออก) ที่แขวนถุงผ้าพละอยู่ทิศอะไร (ตะวันตก) กระดานดำอยู่ทิศอะไร (ทิศเหนือ) ชั้นวางของอยู่ทิศอะไร (ทิศใต้)  **ขั้นสรุป**  12.ครูพานักเรียนลงไปที่สนามและฝึกการหาทิศจากสิ่งแวดล้อมที่เป็นจริง ครูให้นักเรียนร่วมกันตอบคำถามว่าเราใช้อะไรบอกทิศทางได้นอกเหนือจากการดูพระอาทิตย์ (เข็มทิศ) 13. ครูให้นักเรียนร่วมกันตอบคำถามว่าหากเราหลงทางเราควรใช้วิธีการใดเพื่อไม่ให้ตนเองหลงทาง (หาทิศ) วันนี้เราได้รู้จักกับทิศอะไรบ้าง (เหนือ ใต้ ตะวันออก ตะวันตก) ทิศอะไรที่เป็นทิศที่ทำให้เราหาทิศอื่นได้ (ตะวันออก) จะรู้ได้อย่างไรว่าเป็นทิศตะวันออก (ดวงอาทิตย์จะขึ้นตอนเช้าตรู่ที่ทิศตะวันออก) ถ้าด้านหน้าเป็นทิศตะวันออก ด้านหลังจะเป็นอะไร (ตะวันตก) ด้านซ้ายจะเป็นทิศอะไร (เหนือ) ด้านขวาจะเป็นทิศอะไร (ใต้)  14.นักเรียนทำแบบฝึกหัด ในหนังสือ ส.ว.ส. เรื่องทิศ (สื่อการเรียนรู้ข้อที่ 3) หลังจากนั้นครูจึงเปิดเฉลยแบบฝึกหัดที่นักเรียนได้ทำไป (สื่อการเรียนรู้ข้อที่ 2.6) |

|  |
| --- |
| **การวัดและการประเมินผล**  1.การตั้งใจฟัง  2.การตอบคำถาม  3.การร่วมกิจกรรม  4.การตั้งใจอ่านละทำ  5.บอกประโยชน์ของการรู้จักทิศได้  6.ทำแบบฝึกหัดได้ถูกต้อง   สื่อ / แหล่งการเรียนรู้  1.นิทานเรื่อง “ การผจญภัยของเด็กชายตะวัน ”  เด็กชายตะวันเป็นเด็กที่ชื่นชอบและสนใจในดวงอาทิตย์เป็น อย่างมาก เขาจะคอยสังเกตดวงอาทิตย์ตลอดเวลา จนกระทั่งวันหนึ่งครอบครัวของเด็กชายตะวันพากันไปเที่ยวป่า ระหว่างทางที่นั่งรถไปกับคุณพ่อ คุณแม่ ตะวันก็มองพระอาทิตย์เคลื่อนที่ไปพร้อมกับเขา ตะวันจึงบอกกับคุณพ่อ คุณแม่ว่า “คุณพ่อคุณแม่ครับ นั่นดวงอาทิตย์ตามเรามาหรือครับ จะไปตกที่ที่พักเราหรือเปล่าครับ” คุณพ่อจึงตอบตะวันกลับไปว่า “ดวงอาทิตย์เขาเดินทางมาทำงานที่เดิมทุกวัน ขึ้นทางเดิม และกลับลงไปทางเดิม ไม่ได้ตามเราไปไหน” คุณแม่จึงเสริมต่อว่า “การที่ดวงอาทิตย์ขึ้นทางเดิม ตกทางเดิม ทำให้ความพิเศษของมันคือบอกทิศทางได้” ตะวันตกตะลึง “คุณแม่ครับ ดวงอาทิตย์มีปากหรือครับ” คุณแม่จึงอธิบายต่อว่า “ดวงอาทิตย์ไม่มีปากหรอกนะตะวัน แต่ตะวันจะต้องสังเกตดวงอาทิตย์ จากทางที่เขาขึ้นมาทำงานนั่นเรียกทิศตะวันออก คำว่าตะวันนั้นเหมือนชื่อลูกเลย แปลว่าดวงอาทิตย์ออก ด้านตรงข้ามกับตะวันออกก็คือตะวันตก เป็นด้านที่พระอาทิตย์จะตก ดิน และไปพักผ่อน” ตะวันถามคุณแม่ต่อว่า “แล้วทิศ มีแต่ตะวันออกกับตะวันตกเองหรือครับ” คุณแม่ตอบตะวันว่า “มีสิจ้ะ คือทิศเหนือ และทิศใต้ไงล่ะ” ตะวันดีใจที่วันนี้ตนได้รู้ว่าดวงอาทิตย์สามารถบอกทิศได้ เมื่อถึงที่พักคุณพ่อก็บอกตะวันว่า “พ่อจองที่พักเราตรงฝั่งทิศตะวันออกจะได้เห็นดวงอาทิตย์ขึ้นชัด ๆ พรุ่งนี้เช้าเราจะได้มาดูพระอาทิตย์ขึ้นกันนะ” ตะวันดีใจที่ตนจะได้เห็นพระอาทิตย์ขึ้นจนนอนไม่หลับ  กลางดึกคืนนั้นเขาจึงแอบคุณพ่อคุณแม่ออกไปหน้าที่พัก ทันใดนั้นเขาเห็นเด็กคนหนึ่งกำลังวิ่งไล่ตามกวางไป ด้วยความที่กลัวเด็กน้อยคนนั้นจะเป็นอันตรายจึงวิ่งไปห้าม แต่รู้ตัวอีกที ทั้งสองก็หลงทางที่กลางป่าเสียแล้ว เด็กน้อยคนนั้นได้แต่ร้องไห้ แต่ตะวันพยายามรวบรวมสติ รอให้ถึงตอนเช้าจากนั้นเด็กน้อยทั้งสองก็ผล็อยหลับไป ตะวันสะดุ้งตื่นขึ้น ขณะนั้นพระอาทิตย์กำลังขึ้นพอดี ตะวันจำที่พ่อบอกได้ว่า ที่พักของตนอยู่ทางทิศตะวันออก ซึ่งอยู่ทางที่พระอาทิตย์ขึ้น ตะวันจึงพาเด็กน้อย เดินมุ่งหน้าไปทางดวงอาทิตย์ และเขาทั้งสองก็ได้พบกับที่พัก คุณพ่อคุณแม่ของทั้งสองก็รีบวิ่งเข้ามากอด และตักเตือนว่าจะไปไหนต้องบอกก่อนเสมอ |

**การวัดและประเมินผล**

**วิธีวัด**

− สังเกตการณ์ตอบคําถาม

− สังเกตการณ์ทํางานกลุ่ม

− สังเกตการณ์ทํารายงาน

− การทําใบงาน

11.2 เครื่องมือวัด

− แบบประเมินพฤติกรรมเป็นรายบุคคล

− แบบประเมินพฤติกรรมการทํางานกลุ่ม

− แบบประเมินการรายงาน

− ตรวจผลงานจากใบงาน